Zhvillimet e vitit 2012 në Rusi
Protestat dhe shtypja e tyre shënuan gjashtë muajt e parë të mandatit të Putinit si president
Protestues të zemëruar shënuan kthimin e Vladimir Putinit në Kremlin në maj - për një afat gjashtë-vjeçar si president i Rusisë. Por në ditën e inaugurimit, autokolona e zotit Putin përshkroi rrugët e zbrazëta të Moskës, qyteti më i madh i Evropës. Rrugët ishin zbrazur nga policia dhe nga një pushim i veçantë në fundjavë. Kreu i opozitës Vladimir Ryzhkov thotë se zoti Putin është një udhëheqës autoritar, që drejton në izolim. Një shembull i qasjes autoritare: një grup muzikantesh i quajtur "Pussy Riot " u përpoq të protestonte kundër Putinit në katedralen kryesore të Moskës. Dënimi me dy-vjet burgim përforcoi mbështetjen e Kishës Ortodokse për presidentin. Nacionalistët ishin të lumtur të shihnin Kremlinin të shkurtonte programet amerikane në Rusi dhe të shihnin patrullat kozake në Moskë. Ligjet që kufizonin mitingjet dhe qasjen në internet u miratuan me shpejtësi në parlamentin e mbizotëruar nga partia në pushtet – e shqetësuar nga ato që i shihte si protesta të sponsorizuara nga të huajt. Ligjet e reja i etiketuan aktivistët dhe veprimet politike që ishin të ligjshme vitin e kaluar si “agjentë të huaj” dhe “tradhëtar”. A do të funksionojë ajo në vitin 2013? Presidenti Putin thotë se rusët kërkojnë së pari dhe mbi të gjitha ligjin dhe rendin: Drejtuesi i opozitës Ryzhkov e sheh ndryshe: Më 12 dhjetor, presidenti Putin riafirmoi fushatën e tij një vjecare kundër asaj që ai e sheh si përjekje nga vendet e huaja për të rrëzuar regjimin e tij. Ai u premtoi rusëve reformë dhe jo revolucion: Duke kërkuar të privojë protestuesit nga një çështje, ai u zotua të luftojë korrupsionin. Por Bernard Sucher, një sipërmarrës amerikan, është skeptik. Kundërshtarët e Putinit dhe përkrahësit e tij bien dakort, se gjashtë muajt e pare të mandatit të tij duket se tregojnë drejtimin që do të marrë ai për gjashtë vitet e ardhshme.